OpenLLM-France/wikimedia huggingface dataset:
# Ólöf Arnalds

    En aquest nom islandès, el darrer nom és un patronímic, no pas un cognom. La manera de referir-se a aquesta persona és pel nom de pila.
Ólöf Arnalds (Reykjavik, 4 de gener de 1980) és compositora, cantant i música islandesa de música independent que ha estat activa en l'escena musical islandesa des de principis dels anys 2000. Era un membre del grup Múm durant cinc anys a partir de 2003 abans de iniciar la seva carrera en solitari. Fins ara ha publicat 4 àlbums. Ha col·laborat amb artistes i grups com Björk, Stórsveit Nix Noltes, Mugison, Slowblow i Skúli Sverrisson. Entre 1988 i 2002, Ólöf va estudiar violí i cant clàssic i els anys de 2002 a 2006 va estudiar composició i nous mitjans a l'Acadèmia Islandesa d'Art.
L'any 2007, la discogràfica 12 Tónar va publicar el seu àlbum debut Við Og Við. L'àlbum incloïa un seguit de temes en estil tradicional trobador. El seu segon àlbum, Innundir skinni, va ser publicat per One Little Indian Records el setembre de 2010. El seu tercer àlbum és Sudden Elevation i va ser publicat (també per One Little Indian Records) el febrer de 2013.
El seu cosí Ólafur Arnalds és un famós compositor neo-clàssic.

## Discografia
### Àlbums

* Við Og Við (2007)
* Innundir skinni (2010)
* Sudden Elevation (2013)
* Palme (2014)

### EPs

* Ölof Sings (setembre de 2011)
* The Matador Ep (octubre de 2013)

### Senzills

* 7" Maria Bethânia/Sveitin milli sanda (agost de 2009)
* 7" Innundir skinni/Close My Eyes (juny de 2010)
* 7" Crazy Car/Sukiyaki (setembre de 2010)
* 7" Surrender/Instans (març de 2011)

## Referències

* ↑ «LARM artist profile: Ólöf Arnalds» (en anglès). LARM - Nordic sound art festival, 05-01-2015. [Consulta: 31 agost 2017].
* ↑ «BAFTA 2014: Peaky Blinders and Doctor Who win at Bafta TV Craft Awards» (en anglès). The Guardian UK. [Consulta: 31 agost 2017].
* ↑ «Ólafur Arnalds: Beautiful the Same way the Arctic is» (en anglès). Headphone Commute. [Consulta: 31 agost 2017].
* ↑ «Interview with Olafur Arnalds II» (en anglès). Tokafi. Tobias Fischer, 01-03-2014. [Consulta: 31 agost 2017].
* ↑ «Við Og Við» (en anglès). iTunes. [Consulta: 31 agost 2017].
* ↑ «Innundir skinni» (en anglès). iTunes. [Consulta: 31 agost 2017].
* ↑ «Sudden Elevation» (en anglès). iTunes. [Consulta: 31 agost 2017].
* ↑ «Palme» (en anglès). iTunes. [Consulta: 31 agost 2017].

## Enllaços externs

* Pàgina web oficial
* Vídeos d'Ólöf Arnalds actuant a KEXP radio, Seattle a brooklynvegan.com
# Apotegma

Un apotegma (del grec apophthegma, a través del llatí) és una sentència breu i enginyosa, amb un contingut moral alliçonador.
El primer esment llatí d'aquest hel·lenisme apareix amb Ciceró: «coses plenes de gràcia i enginyoses com aquelles que va compilar el vell Cató les quals es diuen apotegmes».
Plutarc a Apophthegmata Laconica, presenta un recull d'apotegmes protagonitzats per ciutadans espartans, particularment reconeguts per llur enginy i laconisme. N'és un exemple el següent episodi, atribuït al rei Cleòmenes I d'Esparta: l'ambaixador de l'illa de Samos va presentar-se davant d'ell, per tal de convèncer-lo d'encetar una guerra contra el tirà Polícrates amb un discurs llarg i ensopidor. Quan va acabar, Cleòmenes va rebutjar la proposta amb les següents paraules: «El vostre discurs ha estat tan llarg, que del començament no me'n recordo; tan complicat, que la part del mig no l'he entesa, i tan soporífer, que la fi no l'he sentida perquè m'he adormit».

## Referències

* ↑ «Apotegma». Gran Enciclopèdia Catalana. Barcelona: Grup Enciclopèdia Catalana.

## Vegeu també

* Incident de l'ambaixador de Samos a Esparta
# Resolució 530 del Consell de Seguretat de les Nacions Unides

La Resolució 530 del Consell de Seguretat de les Nacions Unides, aprovada per unanimitat el 19 de maig de 1983, després d'haver escoltat declaracions de Nicaragua i d'altres Estats membres sobre el tema, el Consell va expressar la seva profunda preocupació per la situació a la frontera d'Hondures i Nicaragua, i una possible confrontació militar.
El Consell també va expressar el seu agraïment pel Grup de Contadora i els seus esforços per resoldre la situació a Amèrica Central. Els Ministres d'Afers Exteriors de Mèxic, Veneçuela, Panamà i Colòmbia havien expressat prèviament la seva preocupació per la ingerència estrangera en conflictes i disputes a Amèrica Central, insta als propis països, juntament amb els Grup de Contadora, per resoldre les controvèrsies per establir la pau a la regió. La resolució va instar al grup de Contadora a "no escatimar esforços" per trobar solucions i, juntament amb el Secretari General de les Nacions Unides, a informar el Consell de l'evolució de la situació.

## Referències

* ↑ Cuéllar, Javier Pérez de. Pilgrimage for peace: a Secretary-General's memoir. Palgrave Macmillan, 1997, p. 396. ISBN 978-0-312-16486-7.

## Vegeu també

* Llista de resolucions del Consell de Seguretat de les Nacions Unides 501 a la 600 (1982 - 1987)
* Contras
* Cas Nicaragua contra els Estats Units
* Operacions psicològiques en guerra de guerrilles

## Enllaços externs

* PDF Text de la Resolució a UN.org
# Udev

udev és el gestor de dispositius de la sèrie 2.6 del kernel de Linux. En primer lloc, gestiona els nodes de dispositiu a /dev. És el successor de devfs i hotplug, el que significa que fa servir el directori /dev i totes les accions de l'espai d'usuari quan s'afegeixen i es treuen dispositius, incloent-hi la càrrega del firmware.
Les darreres versions de l'udev depenen de la darrera versió de la interfície de uevent del kernel de Linux, que ha estat adoptat amb el kernel de Linux 2.6.13. Un sistema que utilitzi la nova versió de l'udev ja no pot arrencar amb nuclis anteriors al 2.6.13 a menys que udev estigui desactivat i s'utilitzi el directori /dev tradicional per accedir al dispositiu.
# Eleccions legislatives sueques de 1979

Les eleccions legislatives sueques del 1979 es van celebrar el 16 de setembre de 1979. Els més votats els socialdemòcrates, però es formà un govern de centredreta presidit de Thorbjörn Fälldin fou nomenat primer ministre de Suècia.

## Resultats

Resum dels resultats electorals de 16 de setembre de 1979 al Parlament suec
| Partits | Partits | Líder | Vots | % | Escons | +/- |
| | Partit Socialdemòcrata de Suècia Socialdemokraterna | Olof Palme | 2.356.234 | 43,24 | 154 | +2 |
| | Partit Moderat (Moderaterna) | Gösta Bohman | 1.108.406 | 20,34 | 73 | +18 |
| | Partit de Centre (Centerpartiet) | Thorbjörn Fälldin | 984.589 | 18,07 | 64 | -22 |
| | Partit Popular Liberal ( Folkpartiet liberalerna ) | Ola Ullsten | 577.063 | 10,59 | 38 | -1 |
| | Partit d'Esquerra - Comunistes Vänsterpartiet Kommunisterna | Lars Werner | 305.420 | 5,61 | 20 | +3 |
| | Demòcrata-Cristians Kristdemokraterna | Alf Svensson | 75.933 | 1,39 | - | - |
| | Altres | | 40.933 | 0,75 | 0 | - |
| | Total (participació 91,44%) | | 5.448.638 | 100,0 | 349 | |
| Font: Autoritat electoral sueca. |||||||
# Latty

Latty és una vila dels Estats Units a l'estat d'Ohio. Segons el cens del 2000 tenia 200 habitants.

## Demografia

Segons el cens del 2000, Latty tenia 200 habitants, 77 habitatges, i 56 famílies. La densitat de població era de 286 habitants per km².
Dels 77 habitatges en un 40,3% hi vivien nens de menys de 18 anys, en un 59,7% hi vivien parelles casades, en un 6,5% dones solteres, i en un 26% no eren unitats familiars. En el 22,1% dels habitatges hi vivien persones soles el 13% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,6 i el nombre mitjà de persones que vivien en cada família era de 3,09.
Per edats la població es repartia de la següent manera: un 31,5% tenia menys de 18 anys, un 5% entre 18 i 24, un 28% entre 25 i 44, un 20,5% de 45 a 60 i un 15% 65 anys o més.
L'edat mediana era de 38 anys. Per cada 100 dones de 18 o més anys hi havia 90,3 homes.
La renda mediana per habitatge era de 38.125 $ i la renda mediana per família de 46.667 $. Els homes tenien una renda mediana de 38.214 $ mentre que les dones 21.250 $. La renda per capita de la població era de 17.801 $. Aproximadament el 8,3% de les famílies i el 12,6% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Latty». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- Latty». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Comtat d'Elbasan

El comtat d'Elbasan (en albanès Qarku i Elbasanit) és un dels dotze comtats d'Albània. Està format pels districtes d'Elbasan, Gramsh, Librazhd i Peqin. La seva capital és Elbasan. Fou establert en 1991 després del canvi de règim que va suposar la revolució romanesa de 1989.

## Referències

* ↑ Andrea Lippi, Theodore N. Tsekos. Local Public Services in Times of Austerity Across Mediterranean Europe (en anglès). Springer International Publishing, 2018, p. 207. ISBN 9783319762258.
# Černík

Černík és un poble i municipi d'Eslovàquia que es troba a la regió de Nitra, al sud-oest del país. El 2022 tenia una població estimada de 1.037 habitants. És documentat per primera vegada el 1075.

## Història

La primera menció escrita de la vila es remunta al 1156.

## Referències

* ↑ «Nitriansky kraj (Slovakia): Districts, Towns and Municipalities - Population Statistics, Charts and Map». [Consulta: 6 agost 2022].
* ↑ «História obce - Oficiálne stránky obce Černík». [Consulta: 7 agost 2022].
# Arbutus tessellata

Arbutus tessellata és una espècie d'arbre que pertany a la família de les ericàcies (Ericaceae) que és originària de Mèxic.

## Descripció

Arbutus tessellata -es un arbre o gran arbust, de 2 a 6 m (rarament por arribar a fer entre 10 a 15 m d'alçada.

## Distribució i hàbitat

Arbutus tessellata es distribueix des del nord de l'estat mexicà de Chihuahua, cap al sud a través de la Sierra Madre Occidental fins a Jalisco, des d'allí cap a l'est pels vessants nord de l'Eix Volcànic Transversal fins a l'extrem occidental de Veracruz, la localitat més al sud de l'estat de Mèxic, al sud-oest de la Ciutat de Mèxic.
En el seu hàbitat creix a la zona de muntanya amb pins i roures, entre els 1500 fins als 2850 m. Floreix ja al novembre, on arriba a un màxim al març. Fructifica entre els mesos de febrer-)abril-juny. o Exemplars vists en flors ni en fruits durant els mesos d'agost i setembre.

## Taxonomia

Arbutus tessellata va ser descrita per Paul Davidson Sørensen i publicat a Brittonia 39(2): 263, f. 1, a l'any 1987.

### Etimologia

Arbutus: nom genèric llatí amb què es coneixia a l'arboç variant europea i mediterrània d'aquesta espècie.
tessellata: epítet llatí que significa "tessel·lat o a quadres, estampat com un mosaic", en al·lusió a la disposició de les berrugues a la part posterior de les nous.

## Referències

* ↑ «Arbutus tessellata». Tropicos.org. Missouri Botanical Garden. [Consulta: 24 maig 2024].
* ↑ Charters, Michael L. «California Plant Names: Latin and Greek Meanings and Derivations |An Annotated Dictionary of Botanical and Biographical Etymology» (en anglès). calflora.net.

## Enllaços externs

* Imatge d'Arbutus tessellata
# Resolució 534 del Consell de Seguretat de les Nacions Unides

La Resolució 534 del Consell de Seguretat de les Nacions Unides, aprovada per unanimitat el 15 de juny de 1983, va assenyalar un informe del Secretari General de les Nacions Unides que, a causa de les circumstàncies actuals, la presència de la Força de les Nacions Unides pel Manteniment de la Pau a Xipre (UNFICYP) continuaria sent essencial per a un acord pacífic. El Consell va expressar el desig de totes les parts de donar suport l'acord de deu punts per a la represa de les converses intercomunitàries i va demanar al Secretari General que tornés a informar abans del 30 de novembre de 1983 per seguir l'aplicació de la resolució.
El Consell va reafirmar les seves resolucions anteriors, inclosa la Resolució 365 del Consell de Seguretat de les Nacions Unides (1974), va expressar la seva preocupació per la situació, va instar les parts implicades a treballar junts per la pau i una vegada més va estendre l'estacionament de la Força a Xipre, establert a la Resolució 186 (1964), fins al 15 de desembre de 1983.

## Vegeu també

* Llista de resolucions del Consell de Seguretat de les Nacions Unides 501 a la 600 (1982 - 1987)
* Invasió turca de Xipre

## Enllaços externs

* PDF Text de la Resolució a UN.org
# Udhani

Udhani fou un estat tributari protegit, una thikana feudatària d'Idar, regida per una nissaga rajput rathor del clan Kumpawat de la branca Mandanot. L'estat fou concedit a thakur Amar Singh, cinquè fill de Thakur Padam Singh de Bagoria a Marwar, fill de Thakur Jait Singh de Badlu.

## Llista de thakurs

* Amar Singh després de 1700
* Dhirat Singh (fill, confirmat el 1752 per Maharaja Shiv Singh d'Idar)
* Nahar Singh (fill)
* Arjun Singh (fill)
* Umed Singh ?-1886 (fill)
* Dalpat Singh 1886-1913 (germà)
* Kuber Singh 1913-1916 (nebot i fill adoptiu)
* Amar Singh 1916-1953?

## Referències

* ↑ Genealogia
# Latvijas Radio 5

Latvijas Radio 5 - Pieci.lv és a nivell nacional una estació de FM de servei públic de radiodifusió amb seu a Riga, Letònia. Forma part de Latvijas Radio. Actualment la xarxa consta de nou estacions a Internet i FM en tot el país.
Latvijas Radio 5 - Pieci.lv es va anunciar a les 10 pm el 14 de juliol de 2013. La primera estació va ser llançada com a Pieci Koncerti amb exclusivament enregistraments en viu del Festival Positivus celebrat a Salacgrīva. El 2014 va tenir una audència nacional del 0,4%.

## Radiodifusió

| Ciutat | Freqüència |
| Rīga | 93.1 |
| Liepāja | 102.1 |
| Ventspils | 96.5 |
| Valmiera | 89.5 |
| Daugavpils | 104.0 |
| Rēzekne | 103.8 |

## Referències

* ↑ «Festivāla Positivus tiešraidi internetā nodrošinās www.pieci.lv» (en letó). [Consulta: 15 febrer 2015].
* ↑ «Rudenī radio vismaz reizi nedēļā klausījušies 79% Latvijas iedzīvotāju» (en letó). TNS. [Consulta: 15 febrer 2015].

## Enllaços externs

* Web oficial
# Comtat d'Ellis

«Comtat d'Ellis» té aquests significats:
El Comtat d'Ellis és el nom de diversos comtats als Estats Units:
* Comtat d'Ellis, Kansas
* Comtat d'Ellis, Oklahoma
* Comtat d'Ellis, Texas
# Čertižné

Čertižné és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1431.
# Arbre de ciència

Arbre de ciència (Arbor Scientiae) és una de les obres més extenses i característiques de Ramon Llull, escrita a Roma entre 1295 i 1296. És una versió en forma enciclopèdica l'Art general o Ars magna destinada a un públic no universitari. L'obra recorre a una analogia comuna en ell: la comparació orgànica, en la qual cada ciència es representa com un arbre amb arrels, tronc, branques, fulles i fruits. Les arrels representen els principis bàsics de cada ciència; el tronc, l'estructura; les branques, els gèneres; les fulles, les espècies; i els fruits, els individus, els seus actes i les seves finalitats. Aquesta al·legoria vegetal mostra la influència d'Aristòtil.
L'obra està dividida en setze arbres: Catorze arbres principals i dos auxiliars amb una funció complementària.
Tracta d'una discussió entres dues germanes, la ciència i la fe.
Encara que el sistema pugui semblar esquemàtic, els arbres lul·lians expressen una clara sistematització del coneixement que organitza i simplifica l'estudi de les diverses disciplines tractades.

## Referències

* ↑ Lüthy, Christoph Herbert; Murdoch, John Emery; Newman, William Royall. Late Medieval and Early Modern Corpuscular Matter Theories (en anglès). BRILL, 2001-01-01, p. 76. ISBN 978-90-04-11516-3.
* ↑ Villalba i Varneda, Pere. Ramon Llull: Escriptor i filòsof de la diferència. Servei de Publicacions de la Universitat Autònoma de Barcelona, 2015-12-22, p. 277. ISBN 978-84-490-5164-7.
* ↑ Amy M. Austin, Mark D. Johnston (edit). A Companion to Ramon Llull and Llullism (en anglès). BRILL, 2018-10-16, p. 474. ISBN 978-90-04-37967-1.
* ↑ Bonner, Anthony; Soler, Albert «La representació de l’arbre en l’Arbre de ciència de Ramon Llull». Imago: revista de emblemática y cultura visual, 8, 2016, pàg. 131–142. ISSN: 2171-0147.
* ↑ Costa, Ricardo da «Las definiciones de las siete artes liberales y mecánicas en la obra de Ramón Llull». Anales del seminario de historia de la filosofía, 23, 2006, pàg. 131–164. ISSN: 0211-2337.
* ↑ Llinarès, Armand «Les arts du qudrivium dans la Doctrina pueril et L'Arbre de ciència de Ramon Llull». Revista de l'Alguer, 2, 2, 1991, pàg. 33-41.
* ↑ Egea i Ger, Marc «La cosmología de Ramón Llull». Llull: Revista de la Sociedad Española de Historia de las Ciencias y de las Técnicas, 23, 47, 2000, pàg. 295–314. ISSN: 0210-8615.
* ↑ Perelló, Maria Isabel Ripoll «Ramon Llull i la ciència: un instrument per conèixer Déu». Idees que van canviar el món. Societat d'Història Natural de les Balears, 2016, pàg. 37–52.

## Enllaços externs

* Arbre de ciència al "Centre de documentació Ramon Llull" Arxivat 2010-02-01 a Wayback Machine.
* «Arbre de ciència; Arbor scientiae. Base de dades Ramon Llull,». Barcelona: Centre de documentació Ramon Llull. Universitat de Barcelona. [Consulta: 23 abril 2011].
* Il·lustració de l'arbre de la ciència Arxivat 2010-07-14 a Wayback Machine.
# Erich Hagen

Erich Walter Hagen (Leipzig, Saxònia, 11 de desembre de 1936 - Leipzig, 26 de maig de 1978) va ser un ciclista alemany que va córrer a cavall dels anys 50 i 60 del segle xx.
Va participar en dos Jocs Olímpics, els de 1956 a Melbourne, i els de 1960 a Roma, en què guanyà una medalla de plata en la Contrarellotge per equips, junt a Gustav-Adolf Schur, Egon Adler i Günter Lörke.

## Palmarès

* 1956
** Campió de la RDA en ruta
* 1957
** Campió de la RDA de CRE
* 1958
** Campió de la RDA de CRE
** 1r a la DDR Rundfahrt
* 1960
** 1r a la Cursa de la Pau i vencedor de 2 etapes
** 1r a la Rund um die Hainleite
** Medalla de plata als Jocs Olímpics de Roma en contrarellotge per equips
* 1961
** 1r a la Rund um die Hainleite
** Vencedor d'una etapa de la Cursa de la Pau

## Referències

* ↑ «Olympedia – Erich Hagen». [Consulta: 17 agost 2024].
* ↑ Kluge, Volker. Das grosse Lexikon der DDR-Sportler: die 1000 erfolgreichsten und populärsten Sportlerinnen und Sportler aus der DDR, ihre Erfolge und Biographien. 2., aktualisierte Aufl. Berlin: Schwarzkopf & Schwarzkopf, 2004. ISBN 978-3-89602-348-3.

## Enllaços externs

* Fitxa d'Erich Hagen a sitiodeciclismo.net
# Resolució 532 del Consell de Seguretat de les Nacions Unides

La Resolució 532 del Consell de Seguretat de les Nacions Unides, aprovada per unanimitat el 31 de maig de 1983 després d'escoltar un informe del Secretari General de les Nacions Unides i reafirmar les resolucions 301 (1971), 385 (1978), 431 (1978), 432 (1978), 435 (1978), i 439 (1978), el Consell va condemnar l'ocupació continuada de Namíbia, llavors coneguda com a Àfrica del Sud-oest, per Sud-àfrica.
La resolució va demanar Sud-àfrica que es comprometi amb fermesa per la independència de Namíbia, incloses les disposicions d'eleccions lliures i imparcials, en virtut de la Resolució 435. També va demanar al Secretari General que informés sobre els resultats de les consultes a tot tardar el 31 d'agost de 1983.

## Vegeu també

* Llista de resolucions del Consell de Seguretat de les Nacions Unides 501 a la 600 (1982 - 1987)
* Guerra de la frontera de Sud-àfrica

## Enllaços externs

* PDF Text de la Resolució a UN.org
# Turó d'en Seriol

El Turó d'en Seriol, també escrit a voltes d'en Sariol, és una muntanya de 170 metres que es troba al municipi de Badalona, a la comarca del Barcelonès.

## Referències

* ↑ «Itinerari al turó d'en Seriol i font de l'Amigó». Ajuntament de Badalona. Arxivat de l'original el 2018-12-04. [Consulta: 3 desembre 2018].
* ↑ «Turó d'en Seriol». Gran Enciclopèdia Catalana. Barcelona: Grup Enciclopèdia Catalana.
* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «Les muntanyes de Badalona tenen nom propi». Revista de Badalona, 16-04-2021 [Consulta: 27 abril 2021].
# Eleccions presidencials de Guinea Bissau de 1999–2000

Les eleccions presidencials de Guinea Bissau de 1999–2000 es van dur a terme a Guinea Bissau el 28 de novembre de 1999, amb una segona volta el 16 de gener de 2000. Les eleccions presidencial va resultar en una victòria del líder de l'oposició Kumba Ialá del Partit de Renovació Social (PRS), que va derrotar Malam Bacai Sanhá del governant Partit Africà per la Independència de Guinea i Cap Verd. El dia que es va votar la primera volta de les presidencials va coincidir amb les eleccions legislatives. En aquestes segones, el PRS també van obtenir la victòria a les eleccions a l' Assemblea Nacional Popular obtenint 38 dels 102 escons en joc.
La participació electoral va arribar al 71,9% en la segona volta de l'elecció presidencial.

## Resultats
### Eleccions presidencials

| Candidat | Partit | Primera volta | Primera volta | Segona volta | Segona volta |
| Candidat | Partit | Vots | % | Vots | % |
| Kumba Ialá | Partit de Renovació Social | 143,996 | 38.81 | 251,193 | 72.0 |
| Malam Bacai Sanhá | Partit Africà per la Independència de Guinea i Cap Verd | 86,724 | 23.37 | 97,670 | 28.0 |
| Faustino Imbali | Independent | 30,484 | 8.22 | | |
| Fernando Gomes | Independent | 26,049 | 7.02 | | |
| João Tátis Sá | Independent | 24,117 | 6.50 | | |
| Abubacar Baldé | Unió Nacional per la Democràcia i el Progrés | 20,192 | 5.44 | | |
| Bubacar Rachid Djaló | Unió pel Canvi | 12,026 | 3.24 | | |
| Joaquim Baldé | Partit Social Democràtic | 8,623 | 2.32 | | |
| Salvador Tchongó | Resistència de Guinea Bissau-Moviment Bafatá | 6,937 | 1.87 | | |
| José Catengul Mendes | Front de Lluita per la Independència Nacional de Guinea | 5,311 | 1.43 | | |
| Mamadú Uri Baldé | Partit Progrés i Renovació | 3,580 | 0.96 | | |
| Antonieta Rosa Gomes | Fòrum Cívic Guineà-Socialdemocràcia | 2,986 | 0.80 | | |
| Nuls/blancs | Nuls/blancs | 48,387 | – | 12,746 | – |
| Total | Total | 419,412 | 100 | 361,609 | 100 |
| Votants registrats/participació | Votants registrats/participació | 503,007 | 83.1 | 503,007 | 71.9 |
| Font: African Elections Database, Rudebeck ||||||

### Assemblea Nacional Popular

| Party | Votes | % | Seats | +/- |
| Partit de Renovació Social | | | 38 | +26 |
| Resistència de Guinea Bissau-Moviment Bafatá | | | 29 | +9 |
| Partit Africà per la Independència de Guinea i Cap Verd | | | 24 | –38 |
| Unió pel Canvi | | | 3 | –3 |
| Partit Social Democràtic | | | 3 | Nou |
| Aliança Democràtica | | | 3 | Nou |
| Unió Nacional per la Democràcia i el Progrés | | | 1 | Nou |
| Lliga Guineana per la Protecció Ecològica | | | 0 | – |
| Front Democràtic Social | | | 1 | Nou |
| Front de Lluita per la Independència Nacional de Guinea | | | 0 | –1 |
| Partit Unit Social Democràtic | | | 0 | 0 |
| Fòrum Cívic Guineà-Socialdemocràcia | | | 0 | Nou |
| Partit Progrés i Renovació | | | 0 | Nou |
| Total | 432,604 | 100 | 102 | +2 |
| Font: Rudebeck Arxivat 2016-03-03 a Wayback Machine. |||||

## Referències

* ↑ Guinea-Bissau: Parliamentary Chamber: Assembleia nacional popular: Elections held in 1999 Inter-Parliamentary Union
* ↑ Elections in Guinea-Bissau African Elections Database